

**H O T Ă R Â R E**

**pentru modificarea și completarea Hotărârii Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj şi a Hotărârii Consiliului Judeţean Cluj nr. 71/2022 privind însuşirea Inventarului bunurilor imobile care alcătuiesc domeniul privat al Judeţului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 117 din 13.06.2023 pentru modificarea și completarea Hotărârii Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj şi a Hotărârii Consiliului Judeţean Cluj nr. 71/2022 privind însuşirea Inventarului bunurilor imobile care alcătuiesc domeniul privat al Judeţului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 23751/2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 23752/2023 şi de Avizul cu nr. 23751 din 15.06.2023 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Analizând:

* adresele Primarului Comunei Iclod cu nr. 797/09.02.2023 înregistrată la Consiliul Județean Cluj cu nr. 5991/13.02.2023, și nr. 3033/29.05.2023 înregistrată la Consiliul Județean Cluj cu nr. 22493/30.05.2023;
* Procesul-verbal de recepție la terminarea lucrărilor nr. 586/06.12.2013;
* Adresa Bibliotecii Judeţene "Octavian Goga" Cluj nr. 109/11.01.2023, înregistrată la Consiliul Județean Cluj cu nr. 1280/11.01.2023;
* Adresa Spitalului Clinic de Recuperare Cluj-Napoca nr. 7385/09.05.2022, înregistrată la Consiliul Județean Cluj cu nr. 18729/09.05.2022;
* Adresa Spitalului de Boli Psihice Cronice Borşa nr. 1668/22.03.2023, înregistrată la Consiliul Județean Cluj cu nr. 12143/22.03.2023;

Luând în considerare dispozițiile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 108, ale art. 173 alin. (1) lit. c) și alin. (4) lit. a), ale art. 285, ale art. 286 alin. (1) - (3), ale art. 287 lit. b), ale art. 289 și ale art. 298 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 – 870 și ale art. 876 - 880 din Legea privind Codul civil nr. 287/2009, republicată, cu modificările şi completările ulterioare;
* Legii cadastrului şi a publicităţii imobiliare nr. 7/1996, republicată, cu modificările și completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Ordonanței Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, se modifică și se completează după cum urmează:

1.a) Anexa nr. 1 „Inventarul bunurilor care aparţin domeniului public al Judeţului Cluj, aflate în administrarea Consiliului Judeţean Cluj " se completează prin introducerea, după poziția nr. crt. 61 din prima subsecțiune, a trei noi poziții, pozițiile nr. crt. 62 – 64, care cuprind bunurile de mai jos, care se declară de interes public județean şi se includ în domeniul public al Judeţului Cluj:

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Cod**  **clasificare** | **Denumirea bunului** | **Elemente de identificare** | **Anul dobândirii-dării în folosinţă** | **Valoarea de inventar** | **Situaţia juridică actuală/**  **denumire act de proprietate sau alte doveditoare** |
| 62. | 1.5.3 | Construcție | Localitatea Iclod, nr. 353, comuna Iclod, 3 incăperi reprezentând cota de 1/2 din construcția având regim de înălțime P, Sc=115 mp, nr. cadastral 55229-C1 | 2000 | 47.912,00 | CF nr. 55229 Iclod |
| 63. |  | Teren | Localitatea Iclod, nr. 353, comuna Iclod, teren cota de 500/1125, nr. cadastral 55229 | 2000 | 43.543,00 | CF nr. 55229 Iclod |
| 64. | 1.6.1 | Clădire- Punct de informare și intervenție Salvamont | Cheile Turzii, comuna Mihai Viteazu, regim de înălțime P+M, Sc=138 mp, Sd=230 mp | 2013 | 481.810 | Proces-verbal de recepție la terminarea lucrărilor nr. 586/06.12.2013 |

1.b) Se aprobă darea din administrarea Consiliului Judeţean Cluj în administrarea Serviciului Public Județean Salvamont-Salvaspeo Cluj a imobilului având datele de identificare cuprinse la poziția nr. crt. 3 de la pct. 1.

2.Anexa nr. 15 „Inventarul bunurilor care aparţin domeniului public al Judeţului Cluj, aflate în administrarea Bibliotecii Judeţene "Octavian Goga" Cluj" se modifică după cum urmează:

2.a)lapoziţia nr. crt. 1 din Secțiunea II ”Bunuri mobile”, coloana 3 ”Elemente de identificare” se modifică și are următorul cuprins: “*Bunuri culturale mobile categoria tezaur și categoria fond-84 bucăți* ''.

2.b)lapoziţia nr. crt. 1 din Secțiunea II ”Bunuri mobile”, coloana 5 ”Valoare de inventar” se modifică și are următorul cuprins: “*175.575,00''*.

3.Anexa nr. 22 „Inventarul bunurilor care aparţin domeniului public al Judeţului Cluj, aflate în administrarea Spitalului Clinic de Recuperare Cluj-Napoca" se modifică după cum urmează:

3.a)lapoziţia nr. crt. 8, coloana 5 ”valoare de inventar” se modifică și are următorul cuprins: “*806.421,26''*.

4.Anexa nr. 24 „Inventarul bunurilor care aparţin domeniului public al Judeţului Cluj, aflate în administrarea Spitalului de Boli Psihice Cronice Borşa" se modifică și completează după cum urmează:

4.a) lapoziţia nr. crt. 1, coloana 3 ”Elemente de identificare” se modifică și are următorul cuprins: “*Comuna Borşa, str. Principală, nr. 258, județul Cluj, Sc=523 mp, regim de înălțime P, nr. cadastral 62461-C1* ''.

4.b) lapoziţia nr. 3, coloana 5 ”Valoare de inventar” se modifică și are următorul cuprins: “*7.572.286,98*''.

4.c) după poziția nr. crt. 8, se introducece o nouă poziție, poziția nr. crt. 9, care cuprinde bunul de mai jos care se declară de interes public județean şi se include în domeniul public al Judeţului Cluj:

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Cod**  **clasificare** | **Denumirea bunului** | **Elemente de identificare** | **Anul dobândi-riidării în folosinţă** | **Valoarea de inventar** | **Situaţia juridică actuală/denumire act de proprietate sau alte doveditoare** |
| 9. | 1.6.5 | Construcție pentru centrala termica | Comuna Borşa, str. Principală, nr. 258, județul Cluj, Sc=22 mp, nr. cadastral 62461-C4 | 2023 | 163.472,89 | Proces-verbal de recepție la terminarea lucrărilor nr. 19/26.01.2023, C.F. nr. 62461 Borșa |

**Art. II.** Hotărârea Consiliului Judeţean Cluj nr. 71/2022 privind însuşirea Inventarului bunurilor imobile care alcătuiesc domeniul privat al Judeţului Cluj se modifică după cum urmează:

**1.** Anexa ”Inventarul bunurilor imobile care alcătuiesc domeniul privat al Judeţului Cluj” se modifică după cum urmează:

a) pozițiile nr. crt. 26 și 27 se abrogă.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția de Administrare a Domeniului Public și Privat al Județului Cluj.

**Art. IV.** Prezenta hotărâre se comunică Direcţiei Generale Buget-Finanțe, Resurse Umane; Direcției de Administrare a Domeniului Public și Privat al Județului Cluj, entităților nominalizate în prezenta hotărâre, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 116 din 22 iunie 2023**

*Prezenta hotărâre a fost adoptată cu 29 de voturi “pentru”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*